Η πανσλαβική σημαία που ενέκρινε το σλαβικό συνέδριο της Πράγας το 1848
Τα **Πανσλαβικά χρώματα** είναι το κόκκινο, το μπλε και το λευκό. Υιοθετήθηκαν στο σλαβικό συνέδριο της Πράγας το 1848, εμπνευσμένα από τη σημαία της Ρωσίας, η οποία θεσπίστηκε στα τέλη του 17ου αιώνα. Η τρίχρωμη σημαία της Ρωσίας προέρχεται από την ολλανδική. Ιστορικά, πολλά Σλαβικά έθνη και κράτη έχουν χρησιμοποιήσει σημαίες και άλλα σύμβολα τα οποία συνδύαζαν τα τρία αυτά χρώματα. Διάφορες Σλαβικές χώρες χρησιμοποιούν ή έχουν χρησιμοποιήσει τα χρώματα: η Ρωσία, η Γιουγκοσλαβία, η Τσεχοσλοβακία, η Τσεχία, η οποία χρησιμοποιεί την σημαία της Τσεχοσλοβακίας, το Μαυροβούνιο, η Σλοβακία, η Κροατία, η Σερβία και η Σλοβενία. Από την άλλη πλευρά, η Λευκορωσία, η Βουλγαρία, η Βόρεια Μακεδονία, η Πολωνία και η Ουκρανία δεν έχουν χρησιμοποιήσει τα χρώματα αυτά. (Η Σημαία της Πολωνίας αποτελείται από δύο ρίγες κόκκινου και άσπρου, αλλά έχει διαφορετικές ρίζες και υιοθετήθηκε πριν τα πανσλαβικά χρώματα). 

Η Γιουγκοσλαβία, τόσο η βασιλική (Βασίλειο της Γιουγκοσλαβίας, 1918-1943) όσο και η δημοκρατική (ΣΟΔ Γιουγκοσλαβίας, 1943-1992) ήταν μια ένωση διαφόρων Σλαβικών εθνών, και ως εκ τούτου, όχι μόνο χρησιμοποίησαν τα πανσλαβικά χρώματα, αλλά θέσπισαν την πανσλαβική σημαία ως δική τους. Λόγω του κομμουνισμού αργότερα προστέθηκε και ένα κόκκινο αστέρι. Αργότερα, η διάδοχη Ομοσπονδιακή Δημοκρατία της Γιουγκοσλαβίας (1992-2003), αποτελούμενη από τις δημοκρατίες της Σερβίας και του Μαυροβουνίου, χρησιμοποίησαν τη πανσλαβική σημαία, όπως έκανε και η Κρατική Ένωσης Σερβίας και Μαυροβουνίου (2003-2006), μέχρι την τελική διάλυση της Γιουγκοσλαβίας το 2006. Η Σερβία συνεχίζει να χρησιμοποιεί μια σημαία με τα τρία πανσλαβικά χρώματα, μαζί με τη Ρωσία, την Κροατία, την Τσεχία, τη Σλοβακία και τη Σλοβενία.

Η σημαία της Σλοβενίας εισήχθη το 1848, όταν μια ομάδα Σλοβένων διανοουμένων στη Βιέννη δημιούργησαν την σλοβενική τρίχρωμη σημαία (λευκό-μπλε-κόκκινο). Η σημαία της Σλοβακίας έχει ολόιδια χρώματα και σχέδιο με αυτές της Σλοβενίας και της Ρωσίας. Η πρώτη σλοβακική σημαία καθιερώθηκε επίσης το 1848.

Παραδείγματα σημαιών με τα πανσλαβικά χρώματα
---------------------------------------------

* Τρέχουσα χώρες
* Η σημαία της ΚροατίαςΗ σημαία της Κροατίας
* Η σημαία της ΤσεχίαςΗ σημαία της Τσεχίας
* Η σημαία της ΡωσίαςΗ σημαία της Ρωσίας
* Η σημαία της ΣερβίαςΗ σημαία της Σερβίας
* Η σημαία της ΣλοβακίαςΗ σημαία της Σλοβακίας
* Η σημαία της ΣλοβενίαςΗ σημαία της Σλοβενίας
* Πρώην χώρες
* Η σημαία της Τσεχοσλοβακίας (1920-1992)Η σημαία της Τσεχοσλοβακίας (1920-1992)
* Η σημαία του Βασιλείου της Γιουγκοσλαβίας (1922-1941)Η σημαία του Βασιλείου της Γιουγκοσλαβίας (1922-1941)
* Η σημαία της Σοσιαλιστικής Ομοσπονδιακής Δημοκρατίας της Γιουγκοσλαβίας (1945-1992)Η σημαία της Σοσιαλιστικής Ομοσπονδιακής Δημοκρατίας της Γιουγκοσλαβίας (1945-1992)
* Η σημαία της Ομοσπονδιακής Δημοκρατίας της Γιουγκοσλαβίας (1992-2003) και της Σερβίας και Μαυροβουνίου (2003-2006)Η σημαία της Ομοσπονδιακής Δημοκρατίας της Γιουγκοσλαβίας (1992-2003) και της Σερβίας και Μαυροβουνίου (2003-2006)
* Άλλες οντότητες
* Η σημαία της Σερβικής Δημοκρατίας της ΒοσνίαςΗ σημαία της Σερβικής Δημοκρατίας της Βοσνίας
* Η σημαία των ΣόρβωνΗ σημαία των Σόρβων
* Η σημαία των ΡουθηνώνΗ σημαία των Ρουθηνών
* Η σημαία της Κροατικής Δημοκρατίας της Ερζεγο-ΒοσνίαςΗ σημαία της Κροατικής Δημοκρατίας της Ερζεγο-Βοσνίας

Δείτε επίσης
------------

* Νορδικός σταυρός
* Παναραβικά χρώματα
* Παναφρικανικά χρώματα
* Πανσλαβισμός
* Εθνικά χρώματα της Τσεχίας

Παραπομπές
----------

1. ↑  Gabriella Elgenius (2007). Thomas Hylland Eriksen, επιμ. *Flag, Nation and Symbolism in Europe and America*. Richard Jenkins. Routledge. σελ. 27. ISBN 978-1-134-06696-4. Ανακτήθηκε στις 30 Νοεμβρίου 2015.
2. 1 2 3  *The Encyclopedia Americana, Volume 11*. Americana Corporation. 1972. σελ. 357. ISBN 9780717201044.
3. 1 2  *Flag Wars and Stone Saints: How the Bohemian Lands Became Czech*. Harvard University Press. 2007. σελ. 135. ISBN 0674025822.
4. 1 2 3 4 5  Shelley, Fred M. (2013). *Nation Shapes: The Story behind the World's Borders*. ABC-CLIO. σελίδες xvi. ISBN 9781610691062.
5. 1 2  Crampton, William G (1997). *Flags*. Dorling Kindersley Publishing, DK Publishing. ISBN 0789442248.
6. ↑  Kamath, Anjali. *Flag Book*. Popular Prakashan. σελ. 27. ISBN 9788179915127.
7. ↑  *Bulletin on Constitutional Case-law*. Secretariat of the Venice Commission. 2007. σελ. 395.
8. ↑  Znamierowski, Alfred (2003). *Illustrated Book of Flags*. Southwater. σελ. 237.
9. ↑  «Academy of Rusyn Culture in the Slovak Republic: Rusyn Symbols».